Diari Oficial de la Generalitat Valenciana


Sumari del DOGV 5943, del 29-01-2009 (2009/863)

RESOLUCIÓ de 27 de gener de 2009, de la directora de l'Agència Valenciana de Foment i Garantia Agrària, per la qual s'amplia la dotació inicial destinada a les beques formatives, per a l'any 2009, de l'Agència Valenciana de Foment i Garantia Agrària en matèria agroalimentària i de desenvolupament rural.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5943

Data del DOGV
:   29-01-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/863


Data del document
:   27-01-2009

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * assignació per estudis
    * ajuda pública
    * competitivitat
    * modernització de l'explotació agrària
    * suport econòmic
    * pla de desenvolupament agrícola

RESOLUCIÓ de 27 de gener de 2009, de la directora de l'Agència Valenciana de Foment i Garantia Agrària, per la qual s'amplia la dotació inicial destinada a les beques formatives, per a l'any 2009, de l'Agència Valenciana de Foment i Garantia Agrària en matèria agroalimentària i de desenvolupament rural. [2009/863]  
Per mitjà de la Resolució de 5 de desembre de 2008, de la directora de l'Agència Valenciana de Foment i Garantia Agrària (DOCV núm. 5912, de 12.12.2008), es van convocar, per a l'any 2009, 25 beques formatives en matèria agroalimentària i de desenvolupament rural.  
De conformitat amb allò que es preveu en el seu apartat segon, la dotació econòmica per a esta convocatòria puja a un import brut màxim global de cinc-cents mil (500.000) euros, que s'imputaran a càrrec dels pressupostos de l'Agència Valenciana de Foment i Garantia Agrària (AVFGA) per a l'any 2009 (secció 12, entitat 91, capítol IV, línia SE832000).  
Atés que en l'actualitat hi ha una gran necessitat de suport a la formació de jóvens que permeta l'adquisició de noves aptituds, com també l'especialització i el perfeccionament curricular de jóvens universitaris en matèria agroalimentària i de desenvolupament rural, necessitat que s'ha vist àmpliament incrementada per la conjuntura econòmica present, es considera convenient destinar recursos addicionals a fi d'atendre estes necessitats, ampliar la dotació pressupostària de la convocatòria esmentada i el nombre de beques oferides.  
En este sentit, dins del Programa de Desenvolupament Rural de la Comunitat Valenciana 2007-2013 (PDR-CV), aprovat per mitjà de la Decisió de la Comissió C (2008) 3841, de 16 de juliol de 2008, la mesura relativa a la formació en l'àmbit agrari, alimentari i rural establix el cofinançament entre la Generalitat (46,67%), el Fons Europeu Agrícola de Desenvolupament Rural -FEADER- (20%) i l'administració general de l'Estat (un 33,33%).  
Atés les disposicions de l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública del Consell, que exigix la publicació de les línies de subvenció i l'import global màxim destinat a les subvencions.  
En virtut de les facultats conferides en l'article 47.3 del text refós de la Llei de la Hisenda Pública de la Generalitat Valenciana i l'article 13 del Decret 123/2006, pel qual s'aprova l'Estatut de l'Agència Valenciana de Foment i Garantia Agrària, modificat per mitjà del Decret 118/2008, d'1 d'agost, del Consell, segons el que s'establix en el Decret 108/1992, de 6 de juliol, del Govern Valencià, pel qual es regula la concessió de beques, i de conformitat amb les disposicions del Reglament Orgànic i Funcional de la Conselleria d'Agricultura, Pesca i Alimentació vigent, aprovat per mitjà del Decret 121/2007, de 27 de juliol, i modificat per mitjà del Decret 118/2008, d'1 d'agost, del Consell, resolc:  
Primer  
Ampliar la dotació pressupostària a càrrec del pressupost de l'Agència Valenciana de Foment i Garantia Agrària (AVFGA) que finança la línia SE832000 destinada a la convocatòria per a l'any 2009 de beques formatives en matèria agroalimentària i desenvolupament rural, en 500.000 euros, la qual cosa suposa per a esta línia de subvenció un import global màxim d'1.000.000 d'euros, i un màxim de 50 beques.  
Es destina un import màxim de set-cents noranta-huit mil (798.000,00) euros al concepte de pagament mensual, un import màxim de trenta-sis mil (36.000,00) euros en concepte de cobertura sanitària i cent seixanta-sis mil (166.000,00) euros en concepte de borsa de viatge.  
Segon  
En conseqüència, el nombre de candidats que, de conformitat amb el procés de selecció, seran cridats a la fase d'entrevista, seran els 100 candidats que obtinguen la millor puntuació dels apartats 1 a 7 de la base huitena de l'Orde de 4 de desembre de 2008 (DOCV núm. 5910, de 10.12.2008).  
Contra esta resolució es podrà interposar un recurs potestatiu de reposició davant de la subsecretària de la Conselleria d'Agricultura, Pesca i Alimentació, en la seua qualitat de directora de l'AVFGA, en el termini un mes comptador des de l'endemà de la publicació, de conformitat amb les disposicions dels artícles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, o directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació, d'acord amb el que es preveu en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.  
València, 27 de gener de 2009.- La directora de l'Agència Valenciana de Foment i Garantia Agrària: Pilar Amigó Salví.